2009. aasta 6. septembril tabasid politseinikud Narvas Vene konsuli-nõuniku Sergei Suhharevi kahel korral  joobnuna autoroolist. Esimesel korral olid korrakaitsjad sunnitud napsitanud mehel tema diplomaadipuutumatuse tõttu minna laskma. Teisel korral pakkusid politseinikud, et toimetavad ta koju, ent konsul vajutas gaasi. Politseinik jõudis vaevu tema auto eest ära hüpata. Veidi hiljem peatati saatkonna Toyota uuesti, kuid siis rammis Suhharev politseiautot ja sõitis ikkagi minema.